ಲಿನ್ ಜಿಯಾಮಿ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಲಿನ್ ಜಿಯಾಮಿ (21 ಜೂನ್ 1924ರಂದು ಜನಿಸಿದರು) ಅವರು ಚೀನಾದ ಮಾಜಿ ರಾಷ್ಟ್ರಪತಿಯಾಗಿದ್ದ ದಿವಂಗತ ಲಿ ಶಿಯಾನಿಯನ್ ಅವರ ೨ನೇ ಪತ್ನಿ.

1983ರಿಂದ 1988ರವರೆಗೆ ಅವರು ಚೀನಾದ ಜನ ಗಣರಾಜ್ಯದ ರಾಷ್ಟ್ರಪತಿಯ ಪತ್ನಿಯಾಗಿ ಇದ್ದರು. ಅದೇ ಅವಧಿಯಲ್ಲಿ, ಅಂದಿನ ಅತ್ಯಂತ ಪ್ರಭಾವಿ ನಾಯಕ ಡೆಂಗ್ ಶಿಯಾವೊಪಿಂಗ್ ಅವರ ಪತ್ನಿಯಾಗಿದ್ದ ಝುಒ ಲಿನ್ ಅವರನ್ನು ವಾಸ್ತವಿಕ (ಡೆ-ಫ್ಯಾಕ್ಟೋ) ಪ್ರಥಮ ಮಹಿಳೆಯೆಂದು ಪರಿಗಣಿಸಲಾಗುತ್ತಿತ್ತು.
ವೃತ್ತಿ

ಲಿನ್ ಜಿಯಾಮಿ ಅವರು 1949ರಲ್ಲಿ ಟಾಂಗ್ ಡೆ ಮೆಡಿಕಲ್ ಕಾಲೇಜಿನಿಂದ ವೈದ್ಯಕೀಯ ಪದವಿ ಪಡೆದರು.

1980ರ ದಶಕದವರೆಗೆ ಅವರು ಹಲವು ಪ್ರಮುಖ ಹುದ್ದೆಗಳಲ್ಲಿ ಸೇವೆ ಸಲ್ಲಿಸಿದರು. ಅವರು ಹುಬೆಯ್ ಪ್ರಾಂತೀಯ ಆಸ್ಪತ್ರೆಯಲ್ಲಿ ಮಕ್ಕಳ ವೈದ್ಯೆಯಾಗಿ, ವುಹಾನ್ ಮಹಿಳಾ ಮತ್ತು ಮಕ್ಕಳ ಆರೋಗ್ಯ ಸಂಸ್ಥೆಯ ಉಪಾಧ್ಯಕ್ಷರಾಗಿ, ರಾಜ್ಯ ಮಂಡಳಿಯ ಕುಟುಂಬ ಯೋಜನಾ ಆಯೋಗದ ಸಮಿತಿ ಸದಸ್ಯರಾಗಿ ಸೇವಸಲ್ಲಿಸಿದ್ದಾರೆ. ಆರೋಗ್ಯ ಸಚಿವಾಲಯದ ಮಹಿಳಾ ಹಾಗೂ ಮಕ್ಕಳ ಆರೋಗ್ಯ ವಿಭಾಗದ ಮುಖ್ಯಸ್ಥರೂ ಆಗಿದ್ದರು.

ಲಿನ್ ಅವರು 4ನೇ, 5ನೇ ಮತ್ತು 6ನೇ ರಾಷ್ಟ್ರೀಯ ಜನರ ಕಾಂಗ್ರೆಸ್ಗಳಲ್ಲಿ ಪ್ರತಿನಿಧಿಯಾಗಿದ್ದರು. ಜೊತೆಗೆ 7ನೇ ಮತ್ತು 8ನೇ ಚೀನಾದ ಜನರ ರಾಜಕೀಯ ಸಲಹಾ ಸಮ್ಮೇಳನಗಳ ಸಮಿತಿ ಸದಸ್ಯೆಯಾಗಿದ್ದರು. 8ನೇ ಸಿಪಿಪಿಸಿಸಿಯ ವಿಜ್ಞಾನ, ಶಿಕ್ಷಣ, ಸಂಸ್ಕೃತಿ, ಆರೋಗ್ಯ ಮತ್ತು ಕ್ರೀಡೆ ಸಮಿತಿಯ ಉಪಾಧ್ಯಕ್ಷೆಯಾಗಿಯೂ ಕಾರ್ಯನಿರ್ವಹಿಸಿದರು.

2015ರ ವೇಳೆಗೆ, ಲಿನ್ ಅವರು ಚೀನಾದ ಮಹಿಳಾ ವೈದ್ಯರ ಸಂಘದ ಅಧ್ಯಕ್ಷೆಯಾಗಿದ್ದರು. ಜೊತೆಗೆ ಅವರು ಚೀನಾದ ಮಕ್ಕಳ ಅಭಿವೃದ್ಧಿ ಕೇಂದ್ರದ ಸಲಹೆಗಾರರಾಗಿಯೂ ಸೇವೆ ಸಲ್ಲಿಸುತ್ತಿದ್ದರು.

ರಾಷ್ಟ್ರಪತಿಯ ಜೀವನ ಸಂಗಾತಿ
ಲಿನ್ ಜಿಯಾಮಿ, ಇತರ ಚೀನಾದ ರಾಷ್ಟ್ರಪತಿಗಳ ಪತ್ನಿಯರಂತೆ, ಸಾರ್ವಜನಿಕವಾಗಿ ಹೆಚ್ಚು ಕಾಣಿಸಿಕೊಳ್ಳುತ್ತಿರಲಿಲ್ಲ. ಆದರೆ ಬೀಜಿಂಗ್‌ನಲ್ಲಿಯೂ ವಿದೇಶದಲ್ಲಿಯೂ ತಮ್ಮ ಪತಿ ವಿದೇಶಿ ನಾಯಕರನ್ನು ಭೇಟಿಯಾದಾಗ ಅವರ ಜೊತೆಗೆ ಹೋಗುತ್ತಿದ್ದರು.

ಅವರು ಆ ಕಾಲದ ಅಮೆರಿಕದ ಪ್ರಥಮ ಮಹಿಳೆಯಾಗಿದ್ದ ನ್ಯಾನ್ಸಿ ರೇಗನ್ ಅವರೊಂದಿಗೆ ಹತ್ತಿರದ ಸ್ನೇಹ ಬೆಳೆಸಿಕೊಂಡಿದ್ದರು. 1985ರ ಜುಲೈನಲ್ಲಿ ಚೀನಾದ ಜನ ಗಣರಾಜ್ಯದ ರಾಷ್ಟ್ರಪತಿ ಮೊದಲ ಬಾರಿಗೆ ಅಧಿಕೃತವಾಗಿ ಅಮೆರಿಕಕ್ಕೆ ಭೇಟಿ ನೀಡಿದ ಸಂದರ್ಭದಲ್ಲಿ (ಜುಲೈ ೧೯೮೫), ಲಿನ್ ಅವರು ತಮ್ಮ ಪತಿಯೊಂದಿಗೆ ಪ್ರಯಾಣಿಸಿದ್ದರು.

1984ರಿಂದ ಲಿನ್ ಅವರು ಚೀನಾ ವೈದ್ಯಕೀಯ ಸಮಿತಿಯ ಉಪಾಧ್ಯಕ್ಷೆಯಾಗಿಯೂ, ಹಾಗೆಯೇ ಆರೋಗ್ಯ ಸಚಿವಾಲಯದ ಮಹಿಳಾ ಮತ್ತು ಮಕ್ಕಳ ವಿಭಾಗದ ಮುಖ್ಯಸ್ಥೆಯಾಗಿಯೂ ಸೇವೆ ಸಲ್ಲಿಸಿದರು.

ವೈಯಕ್ತಿಕ ಜೀವನ
ಲಿನ್ ಜಿಯಾಮಿ ಅವರು ಲಿ ಶಿಯಾನಿಯನ್ ಅವರ ಎರಡನೇ ಪತ್ನಿಯಾಗಿದ್ದರು. ಇವರಿಬ್ಬರಿಗೆ ಎರಡು ಮಕ್ಕಳು, ಲಿ ಝಿಯಾಂಗ್ ಮತ್ತು ಲಿ ಝಿಯೋಲಿನ್, ಮತ್ತು ಮಗ ಲಿ ಪಿಂಗ್. ಲಿನ್ ಅವರು ಲಿಯವರ ಮೊದಲ ವಿವಾಹದಿಂದ ಹುಟ್ಟಿದ, ಲಿ ಜಿನ್ ಎಂಬ ಮಗಳಿಗೆ ಪೋಷಕರಾಗಿದ್ದರು.

2024ರ ಜೂನ್ 21ರಂದು, ಲಿನ್ ಅವರು 100 ವರ್ಷದ ಹುಟ್ಟು ಹಬ್ಬವನ್ನು ಆಚರಿಸಿಕೊಂಡರು.
ಉಲ್ಲೇಖಗಳು
ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ
ವರ್ಗ:ಚೀನಾ